
	Tarkistukset säädösesitykseen

LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
ehdotuksesta Euroopan parlamentin ja neuvoston asetukseksi maailmanlaajuisen ylikapasiteetin unionin teräsmarkkinoilla aiheuttamien kauppaan liittyvien kielteisten vaikutusten torjumisesta
(COM(2025)0726 – C10‑0245/2025 – 2025/0726(COD))
(Tavallinen lainsäätämisjärjestys: ensimmäinen käsittely)
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0726),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 207 artiklan 2 kohdan, joiden mukaisesti komissio on antanut ehdotuksen Euroopan parlamentille (C10‑0245/2025),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon työjärjestyksen 60 artiklan,
–	ottaa huomioon teollisuus-, tutkimus- ja energiavaliokunnan lausunnon,
–	ottaa huomioon kansainvälisen kaupan valiokunnan mietinnön (A10‑0000/2025),
1.	vahvistaa jäljempänä esitetyn ensimmäisen käsittelyn kannan;
2.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
3.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.



<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus asetukseksi</DocAmend>
<Article>Johdanto-osan 15 kappale</Article>
	

	Komission teksti
	Tarkistus

	(15)	Täytäntöönpanoasetuksessa (EU) 2019/159 kiintiön ylittävään tuontiin sovellettavaksi tulliksi on vahvistettu 25 prosenttia, ottaen huomioon teräsalan tullien taso muilla keskeisillä markkinoilla, mutta on aiheellista vahvistaa kiintiön ylittävään tuontiin sovellettavan tullin taso 50 prosenttiin, jotta minimoidaan kaupan uudelleensuuntaamisen riski. Tämä tulli täydentäisi muita tämän asetuksen soveltamisalaan kuuluviin tuoteluokkiin sovellettavia tulleja.
	(15)	Täytäntöönpanoasetuksessa (EU) 2019/159 kiintiön ylittävään tuontiin sovellettavaksi tulliksi on vahvistettu 25 prosenttia, ottaen huomioon teräsalan tullien taso muilla keskeisillä markkinoilla, mutta on aiheellista vahvistaa kiintiön ylittävään tuontiin sovellettavan tullin taso 50 prosenttiin, jotta minimoidaan kaupan uudelleensuuntaamisen riski ja sallitaan tuotantokapasiteetin lisääminen. Tämä tulli täydentäisi muita tämän asetuksen soveltamisalaan kuuluviin tuoteluokkiin sovellettavia tulleja.


Or. <Original>{EN}en</Original>
</Amend>

<Amend>Tarkistus		<NumAm>2</NumAm>
<DocAmend>Ehdotus asetukseksi</DocAmend>
<Article>Johdanto-osan 16 a kappale (uusi)</Article>
	

	Komission teksti
	Tarkistus

	
	(16 a)	Tämä asetus olisi pantava täytäntöön noudattaen kaikilta osin WTO:sta johtuvia unionin velvoitteita. Toimenpiteellä pyritään puuttumaan maailmanlaajuisen ylikapasiteetin aiheuttamiin kaupan vääristymiin, ja sitä olisi pidettävä välineenä, jolla palautetaan edellytykset avoimemmalle ja sääntöihin perustuvalle kaupalle tulevaisuudessa. Unionin pitkän aikavälin tavoitteena on, että tällä välineellä edistetään laajempaa vapauttamista markkinaolosuhteiden normalisoituessa.


Or. <Original>{EN}en</Original>
</Amend>

<Amend>Tarkistus		<NumAm>3</NumAm>
<DocAmend>Ehdotus asetukseksi</DocAmend>
<Article>Johdanto-osan 20 a kappale (uusi)</Article>
	

	Komission teksti
	Tarkistus

	
	(20 a)	Jatkuvuuden varmistamiseksi ja toimitushäiriöiden välttämiseksi olisi sallittava vuosineljänneksen aikana käyttämättä jääneiden tariffikiintiömäärien siirtäminen seuraavalle vuosineljännekselle. Tämä tarjoaisi tarvittavaa joustavuutta toimintaan ja säilyttäisi samalla toimenpiteen yleisen tehokkuuden.


Or. <Original>{EN}en</Original>
</Amend>

<Amend>Tarkistus		<NumAm>4</NumAm>
<DocAmend>Ehdotus asetukseksi</DocAmend>
<Article>Johdanto-osan 21 kappale</Article>
	

	Komission teksti
	Tarkistus

	(21)	Sen varmistamiseksi, että toimenpiteellä puututaan tehokkaasti maailmanlaajuisen ylikapasiteetin vaikutuksiin, on tärkeää määrittää sulatus- ja valamismaa, kun otetaan huomioon terästuotteiden erityispiirteet ja nykyaikaiset tuotanto- ja toimitustekniikat. Sulatus- ja valamismaalla tarkoitetaan alkuperäistä paikkaa, jossa sulaa raakaterästä ja -rautaa tuotetaan teräksen tai raudan valmistukseen käytettävässä masuunissa ja jossa ne myöhemmin valetaan ensisijaiseen kiinteään olomuotoon. Tämä ensisijainen kiinteä olomuoto voi olla joko puolivalmis tuote, mukaan lukien mutta ei yksinomaan laatat, aihiot tai valanteet, tai valmis terästehtaan tuote. Sulatus- ja valamismaata koskevan näytön pyytämisellä vältetään se, että tietyissä maissa, jotka lisäävät maailmanlaajuista ylikapasiteettia, tuotettu teräs pääsisi aiheettomasti unionin markkinoille sen jälkeen, kun sitä on jalostettu muissa maissa, ja lisätään avoimuutta teräksen tuontiin liittyvässä kotimaisessa toimitusketjussa.
	(21)	Sen varmistamiseksi, että toimenpiteellä puututaan tehokkaasti maailmanlaajuisen ylikapasiteetin vaikutuksiin, on tärkeää määrittää sulatus- ja valamismaa, kun otetaan huomioon terästuotteiden erityispiirteet ja nykyaikaiset tuotanto- ja toimitustekniikat. Sulatus- ja valamismaalla tarkoitetaan alkuperäistä paikkaa, jossa sulaa raakaterästä ja -rautaa tuotetaan teräksen tai raudan valmistukseen käytettävässä masuunissa ja jossa ne myöhemmin valetaan ensisijaiseen kiinteään olomuotoon. Tämä ensisijainen kiinteä olomuoto voi olla joko puolivalmis tuote, mukaan lukien mutta ei yksinomaan laatat, aihiot tai valanteet, tai valmis terästehtaan tuote. Sulatus- ja valamismaata koskevan näytön pyytämisellä vältetään se, että tietyissä maissa, jotka lisäävät maailmanlaajuista ylikapasiteettia, tuotettu teräs pääsisi aiheettomasti unionin markkinoille sen jälkeen, kun sitä on jalostettu muissa maissa, ja lisätään avoimuutta teräksen tuontiin liittyvässä kotimaisessa toimitusketjussa. Näytön pyytäminen olisi tehtävä siten, että hallinnollinen rasite rajoitetaan mahdollisimman pieneksi ja helpotetaan sääntöjen noudattamista pienissä ja keskisuurissa yrityksissä, jäljempänä ’pk-yritykset’.


Or. <Original>{EN}en</Original>
</Amend>

<Amend>Tarkistus		<NumAm>5</NumAm>
<DocAmend>Ehdotus asetukseksi</DocAmend>
<Article>Johdanto-osan 21 a kappale (uusi)</Article>
	

	Komission teksti
	Tarkistus

	
	(21 a)	Venäjän federaatiossa tai Valko-Venäjällä sulatettua ja valettua terästä sisältäville tuotteille ei pitäisi myöntää pääsyä unionin markkinoille eikä niihin pitäisi soveltaa mitään tariffikiintiöitä. Näin ollen kaikkien tällaisten tuotteiden pääsy olisi estettävä automaattisesti unionin ulkorajoilla.


Or. <Original>{EN}en</Original>
</Amend>
<Amend>Tarkistus		<NumAm>6</NumAm>
<DocAmend>Ehdotus asetukseksi</DocAmend>
<Article>Johdanto-osan 25 a kappale (uusi)</Article>
	

	Komission teksti
	Tarkistus

	
	(25 a)	Ukrainan talouden tukemista meneillään olevan hyökkäyssodan aikana koskevan unionin sitoumuksen ja Euroopan parlamentin ja neuvoston asetuksen (EU) 2025/11531 a mukaisesti Ukrainasta peräisin oleva tuonti olisi vapautettava kokonaan niin kauan kuin kyseinen maa on poikkeuksellisessa ja välittömässä turvallisuustilanteessa.

	
	_________________

	
	1 a Euroopan parlamentin ja neuvoston asetus (EU) 2025/1153, annettu 5 päivänä kesäkuuta 2025, asetuksen (EU) 2015/478 tiettyjen säännösten soveltamisen keskeyttämisestä ukrainalaisten tuotteiden tuonnissa unioniin (EUVL L, 2025/1153, 5.6.2025, ELI: http://data.europa.eu/eli/reg/2025/1153/oj). http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Tarkistus		<NumAm>7</NumAm>
<DocAmend>Ehdotus asetukseksi</DocAmend>
<Article>Johdanto-osan 26 kappale</Article>
	

	Komission teksti
	Tarkistus

	(26)	Komission olisi arvioitava viimeistään kahden vuoden kuluttua tämän asetuksen hyväksymisestä, onko tarpeen mukauttaa tämän asetuksen kattamien tuotteiden soveltamisalaa, ja jos katsotaan, että se on tarpeen, sen olisi harkittava lainsäädäntöehdotuksen tekemistä uusien terästuotteiden lisäämisestä soveltamisalaan, mukaan lukien tuotteet, jotka on valmistettu teräksestä tai jotka sisältävät merkittävän määrän terästä.
	(26)	Komission olisi arvioitava viimeistään yhden vuoden kuluttua tämän asetuksen voimaantulopäivästä, onko tarpeen mukauttaa tämän asetuksen kattamien tuotteiden soveltamisalaa, ja jos katsotaan, että se on tarpeen, sen olisi harkittava lainsäädäntöehdotuksen tekemistä terästuotteiden lisäämisestä soveltamisalaan tai poistamisesta siitä, mukaan lukien tuotteet, jotka on valmistettu teräksestä tai jotka sisältävät merkittävän määrän terästä. Tämän asetuksen tehokkuuden varmistamiseksi tässä arvioinnissa on olennaisen tärkeää tarkastella huolellisesti, ratkaistaanko tällä asetuksella ne ongelmat, joihin sillä pyritään puuttumaan, eikä niitä siirretä tahattomasti arvoketjussa pidemmälle.


Or. <Original>{EN}en</Original>
</Amend>
<Amend>Tarkistus		<NumAm>8</NumAm>
<DocAmend>Ehdotus asetukseksi</DocAmend>
<Article>Johdanto-osan 26 a kappale (uusi)</Article>
	

	Komission teksti
	Tarkistus

	
	(26 a)	Komission olisi laadittava vuosittain kertomus tämän asetuksen täytäntöönpanosta ja toimitettava se Euroopan parlamentille ja neuvostolle. Kyseisessä vuotuisessa kertomuksessa olisi muun muassa oltava tiedot kiintiöiden käytöstä ja kehityksestä sekä 50 prosentin tullin soveltamisalaan kuuluvan tuonnin tuoteluokasta ja määrästä. Vuotuinen kertomus olisi julkaistava.


Or. <Original>{EN}en</Original>
</Amend>
<Amend>Tarkistus		<NumAm>9</NumAm>
<DocAmend>Ehdotus asetukseksi</DocAmend>
<Article>Johdanto-osan 27 kappale</Article>
	

	Komission teksti
	Tarkistus

	(27)	Komission olisi ennen 1 päivää heinäkuuta 2031 ja sen jälkeen joka viides vuosi arvioitava tämän asetuksen hyväksymisen perusteena olleiden keskeisten parametrien kehitystä, mukaan lukien maailmanlaajuisen ylikapasiteetin kehitys ja suuntaukset sekä sen vaikutus teräsmarkkinoihin. Komission olisi myös tarkasteltava uudelleen kolmansien maiden teräksen kauppaan soveltamien rajoittavien toimenpiteiden tilannetta ja vaikutuksia, joita niillä saattaa olla tai todennäköisesti on, kun otetaan huomioon riski kaupan uudelleensuuntaamisesta unionin markkinoille. Lisäksi komission olisi analysoitava tilannetta, joka koskee muiden kuin markkinaehtoisten politiikkojen ja käytäntöjen esiintymistä kolmansissa maissa, ja niiden vaikutusta unionin teräsmarkkinoihin. Komission olisi myös arvioitava unionin terästeollisuuden taloudellisen suorituskyvyn kehitystä sekä sen hiilestä irtautumista koskevien hankkeiden kehitystä,
	(27)	Komission olisi ennen kuin tämän asetuksen voimaantulosta on kulunut kaksi vuotta ja sen jälkeen joka toinen vuosi arvioitava tämän asetuksen hyväksymisen perusteena olleiden keskeisten parametrien kehitystä, mukaan lukien maailmanlaajuisen ylikapasiteetin kehitys ja suuntaukset sekä sen vaikutus teräsmarkkinoihin ja arvoketjujen loppupäähän. Komission olisi myös tarkasteltava uudelleen kolmansien maiden teräksen kauppaan soveltamien rajoittavien toimenpiteiden tilannetta ja vaikutuksia, joita niillä saattaa olla tai todennäköisesti on, kun otetaan huomioon riski kaupan uudelleensuuntaamisesta unionin markkinoille. Lisäksi komission olisi analysoitava tilannetta, joka koskee muiden kuin markkinaehtoisten politiikkojen ja käytäntöjen esiintymistä kolmansissa maissa, ja niiden vaikutusta unionin teräsmarkkinoihin. Komission olisi myös arvioitava unionin terästeollisuuden taloudellisen suorituskyvyn kehitystä, mukaan lukien hintatasot ja kapasiteetin käyttöönotto, sekä sen hiilestä irtautumista koskevien hankkeiden kehitystä,


Or. <Original>{EN}en</Original>
</Amend>
<Amend>Tarkistus		<NumAm>10</NumAm>
<DocAmend>Ehdotus asetukseksi</DocAmend>
<Article>1 a artikla – 1 kohta</Article>
	

	Komission teksti
	Tarkistus

	Edellä olevaa 1 artiklaa ei sovelleta Norjasta, Islannista tai Liechtensteinista peräisin oleviin tuotteisiin.
	Edellä olevaa 1 artiklaa ei sovelleta Norjasta, Islannista ja Liechtensteinista peräisin oleviin tuotteisiin eikä ehdokasmaahan niin kauan kuin kyseinen maa on poikkeuksellisessa ja välittömässä turvallisuustilanteessa.


Or. <Original>{EN}en</Original>
</Amend>
<Amend>Tarkistus		<NumAm>11</NumAm>
<DocAmend>Ehdotus asetukseksi</DocAmend>
<Article>2 artikla – 4 kohta</Article>
	

	Komission teksti
	Tarkistus

	4.	Vuosineljänneksen aikana käyttämättä jääneitä tariffikiintiömääriä ei siirretä seuraavalle vuosineljännekselle.
	4.	Vuosineljänneksen aikana käyttämättä jääneet tariffikiintiömäärät siirretään seuraavalle vuosineljännekselle.


Or. <Original>{EN}en</Original>
</Amend>
<Amend>Tarkistus		<NumAm>12</NumAm>
<DocAmend>Ehdotus asetukseksi</DocAmend>
<Article>2 artikla – 4 a kohta (uusi)</Article>
	

	Komission teksti
	Tarkistus

	
	4 a.	Tämän asetuksen mukaisia toimenpiteitä on sovellettava WTO:n sääntöjen mukaisesti, eivätkä ne saa rajoittaa kauppaa enempää kuin on ehdottoman välttämätöntä, jotta voidaan puuttua epäreiluista markkinaolosuhteista johtuvan maailmanlaajuisen ylikapasiteetin kielteisiin vaikutuksiin.


Or. <Original>{EN}en</Original>
</Amend>
<Amend>Tarkistus		<NumAm>13</NumAm>
<DocAmend>Ehdotus asetukseksi</DocAmend>
<Article>3 artikla – 2 kohta</Article>
	

	Komission teksti
	Tarkistus

	2.	Tuojien on toimitettava tuontihetkellä asianmukainen näyttö, kuten valssaamotodistus, joka osoittaa tuotteen tuotannossa käytetyn teräksen sulatus- ja valamismaan.
	2.	Tuojien on toimitettava tuontihetkellä asianmukainen näyttö, joka osoittaa tuotteen tuotannossa käytetyn teräksen sulatus- ja valamismaan.


Or. <Original>{EN}en</Original>
</Amend>
<Amend>Tarkistus		<NumAm>14</NumAm>
<DocAmend>Ehdotus asetukseksi</DocAmend>
<Article>3 artikla – 2 a kohta (uusi)</Article>
	

	Komission teksti
	Tarkistus

	
	2 a.	Tässä artiklassa tarkoitettuna ”asianmukaisena näyttönä” pidetään muun muassa seuraavia asiakirjoja:

	
	a) valssaamotodistukset;

	
	b) laskut;

	
	c) lähetysluettelot;

	
	d) laatutodistukset;

	
	e) tavarantoimittajien pitkäaikaisilmoitukset;

	
	f) kustannuslaskenta- ja tuotantoasiakirjat;

	
	g) viejämaan tulliasiakirjat;

	
	h) liikekirjeenvaihto;

	
	i) tuotekuvaukset tai

	
	j) valmistajan ilmoitukset, jos ne liittyvät suoraan kyseiseen lähetykseen.


Or. <Original>{EN}en</Original>
</Amend>
<Amend>Tarkistus		<NumAm>15</NumAm>
<DocAmend>Ehdotus asetukseksi</DocAmend>
<Article>3 artikla – 2 b kohta (uusi)</Article>
	

	Komission teksti
	Tarkistus

	
	2 b.	Komissio voi antaa ohjeita siitä, miten asianmukainen näyttö toimitetaan, jotta voidaan rajoittaa hallinnollista rasitetta ja helpottaa sääntöjen noudattamista pk-yrityksissä.


Or. <Original>{EN}en</Original>
</Amend>
<Amend>Tarkistus		<NumAm>16</NumAm>
<DocAmend>Ehdotus asetukseksi</DocAmend>
<Article>3 artikla – 2 c kohta (uusi)</Article>
	

	Komission teksti
	Tarkistus

	
	2 c.	Venäjän federaatiossa tai Valko‑Venäjällä sulatettua ja valettua terästä sisältäville tuotteille ei myönnetä pääsyä unionin markkinoille eikä niihin sovelleta mitään tariffikiintiöitä. Kaikkien tällaisten tuotteiden pääsy olisi estettävä automaattisesti unionin ulkorajoilla.


Or. <Original>{EN}en</Original>
</Amend>
<Amend>Tarkistus		<NumAm>17</NumAm>
<DocAmend>Ehdotus asetukseksi</DocAmend>
<Article>9 artikla – 1 kohta</Article>
	

	Komission teksti
	Tarkistus

	1.	Komissio arvioi [...] päivään [...]kuuta [...] mennessä [julkaisutoimisto: lisätään päivämäärä, joka on kaksi vuotta tämän asetusehdotuksen hyväksymisestä] tarvetta muuttaa tämän asetuksen kattamien tuotteiden soveltamisalaa ja voi esittää lainsäädäntöehdotuksen tämän asetuksen muuttamiseksi. Tämä arviointi on tehtävä säännöllisesti kahden vuoden välein ensimmäisen uudelleentarkastelun jälkeen.
	1.	Komissio arvioi [...] päivään [...]kuuta [...] mennessä [lisätään päivämäärä, joka on yksi vuosi tämän asetuksen voimaantulopäivästä] tarvetta muuttaa tämän asetuksen kattamien tuotteiden soveltamisalaa ja voi esittää lainsäädäntöehdotuksen tämän asetuksen muuttamiseksi. Tämä arviointi on tehtävä vuosittain.


Or. <Original>{EN}en</Original>
</Amend>
<Amend>Tarkistus		<NumAm>18</NumAm>
<DocAmend>Ehdotus asetukseksi</DocAmend>
<Article>9 artikla – 1 a kohta (uusi)</Article>
	

	Komission teksti
	Tarkistus

	
	1 a.	Komissio toimittaa vuosittain Euroopan parlamentille ja neuvostolle kertomuksen tämän asetuksen täytäntöönpanosta. Kyseinen kertomus julkistetaan.


Or. <Original>{EN}en</Original>
</Amend>
<Amend>Tarkistus		<NumAm>19</NumAm>
<DocAmend>Ehdotus asetukseksi</DocAmend>
<Article>9 artikla – 2 kohta</Article>
	

	Komission teksti
	Tarkistus

	2.	Komissio arvioi tämän asetuksen toimivuutta 1 päivään heinäkuuta 2031 mennessä ja sen jälkeen joka viides vuosi. Arvioinnissa on otettava huomioon tämän asetuksen hyväksymisen perusteena olleiden olosuhteiden jatkuminen ja unionin terästeollisuuden tilanne. Tämän arvioinnin perusteella komissio voi antaa lainsäädäntöehdotuksen tämän asetuksen muuttamiseksi tai kumoamiseksi.
	2.	Komissio arvioi tämän asetuksen toimivuutta [...] päivään [...]kuuta [...] mennessä [lisätään päivämäärä, joka on kaksi vuotta tämän asetuksen voimaantulopäivästä] ja sen jälkeen joka toinen vuosi. Arvioinnissa on otettava huomioon tämän asetuksen hyväksymisen perusteena olleiden olosuhteiden jatkuminen ja unionin terästeollisuuden tilanne, mukaan lukien hintatasot ja kapasiteetin käyttöönotto sekä tilanne arvoketjujen loppupäässä. Tämän arvioinnin perusteella komissio voi antaa lainsäädäntöehdotuksen tämän asetuksen muuttamiseksi tai kumoamiseksi.


Or. <Original>{EN}en</Original>
</Amend></RepeatBlock-Amend>

EU:n kilpailukyvyn, taloudellisen turvallisuuden ja strategisen riippumattomuuden kannalta on elintärkeää, että EU:ssa on vahva, kilpailukykyinen ja vähähiilinen teräsala. Teräsala on myös olennaisen tärkeä EU:n hiilestä irtautumista koskevien tavoitteiden kannalta, sillä sen oman hiilijalanjäljen pienentämisen lisäksi se vaikuttaa merkittävästi myös vihreän teknologian alaan. Teräs on myös avainasemassa Euroopan puolustusteollisen perustan vahvistamisessa.
EU:n on maailman kolmanneksi suurin teräksen tuottaja, ja EU:ssa terästä valmistetaan yli 20 jäsenvaltiossa. EU:n terästeollisuus työllistää suoraan 300 000 ihmistä ja välillisesti 2,5 miljoonaa ihmistä. Sillä on tärkeä rooli monissa alueellisissa talouksissa.
EU:n terästeollisuuteen kohdistuu kuitenkin koko ajan enemmän kauppaan liittyviä haasteita. Markkinoita jo tällä hetkellä vääristävän maailmanlaajuisen ylikapasiteetin odotetaan lisääntyvän tulevina vuosina. Ylikapasiteetti luo ylitarjontaa halvasta teräksestä ja suurta tuontipainetta EU:n markkinoille, ja tilannetta pahentaa entisestään se, että useat EU:n kauppakumppanit myyvät terästään protektionististen markkinoiden sijasta EU:hun. EU:n terästuotanto on vähentynyt jyrkästi viime vuosikymmeninä, mikä on johtanut tuotantolaitosten sulkemiseen ja siten tuotantomäärien ja -kapasiteetin välisen eron kasvuun. Euroopan terästeollisuus ei voi pysyä kilpailukykyisenä, jos hiilestä irtautumiseen tarvittavia investointeja ei voida tehdä pienempien voittojen vuoksi.

Koska heinäkuussa 2018 käyttöön otettujen ja jo jatkettujen väliaikaisten suojatoimenpiteiden voimassaolon on määrä päättyä kesäkuussa 2026, on olennaisen tärkeää luoda vankka ja sääntöihin perustuva mekanismi, jonka avulla ala voi elpyä samalla, kun pyritään vahvistamaan perustaa vapaakaupan lisäämiselle. Teräsalan yleinen maailmanlaajuinen tilanne ja erityisesti Euroopan terästeollisuuden tila osoittavat selvästi, että tarvitaan vahva, tehokas ja kohdennettu toimenpide. Tässä yhteydessä esittelijä suhtautuu myönteisesti lainsäädäntöehdotusluonnokseen, josta ilmoitettiin teräs- ja metallialan toimintasuunnitelmassa maaliskuussa 2025. Esittelijä yhtyy myös täysin arvioon, jonka komission puheenjohtaja von der Leyen esitti syyskuussa 2025 unionin tilasta pitämässään puheessa ja joka koskee strategista tarvetta suojella EU:n teollisuutta hyvän kauppatavan vastaisilta käytännöiltä ja säilyttää maailmanlaajuisesti tasapuoliset toimintaedellytykset.
Ehdotuksen sisällön osalta esittelijä pitää myönteisenä, että sillä kehitetään nykyistä suojatoimenpidettä oikeaan suuntaan. Sisämarkkinoiden olisi pysyttävä avoimina sääntöihin perustuvalle kaupalle, minkä vuoksi esittelijä tukee voimakkaasti sitä, että tullittomilla kiintiöillä mahdollistetaan edelleen markkinaperusteinen lähestymistapa ja samalla ylikapasiteettiin ja siitä johtuvaan kaupan uudelleenohjautumiseen puututaan soveltamalla kiintiöt ylittävään osaan selkeää tullitasoa. Esittelijä katsoo, että tullittoman kiintiön laskemista varten vuotta 2013 voidaan käyttää tasapainoisena ja WTO:n sääntöjen mukaisena vertailuarvona, koska silloin ylikapasiteetilla ei ollut vielä vakavaa vaikutusta Eurooppaan. Vuosineljänneksen aikana käyttämättä jääneiden kiintiöiden siirtäminen pitäisi sallia järjestelmän joustavuuden varmistamiseksi. Esittelijä korostaa sulattamista ja valamista koskevan vaatimuksen merkitystä, koska sillä parannetaan tuotteiden jäljitettävyyttä, varmistetaan terästeollisuuden tuotantopanosten todellinen alkuperä ja vähennetään riskiä toimenpiteiden kiertämisestä uudelleenlastauksen tai vähäisen käsittelynjalostuksen avulla.
Ehdotettua teräsalan toimenpidettä on arvioitava säännöllisesti. Sitä on myös voitava mukauttaa sen varmistamiseksi, että sillä edistetään tehokkaasti tuotannon lisäämistä erittäin kilpailukykyisissä yrityksissä ja täydennetään vientimarkkinoiden suojaamispyrkimyksiä ja samanmielisten kauppakumppanien kanssa maailmanlaajuisen ylikapasiteetin torjumiseksi tehtävää yhteistyötä. Sitä ei voi käyttää kilpailukyvyttömän teollisuuden säilyttämiseen, jolla ongelmaa siirrettäisiin vain arvoketjussa eteenpäin. On tärkeää pitää mielessä, että kilpailukykyisellä teräksentuotannolla varmistetaan myös, ettei EU:hun synny epätervettä riippuvuutta. Esittelijä suhtautuu myönteisesti soveltamisalan säännöllisiin arviointeihin ja katsoo, että niitä voitaisiin tehdä useammin. Vuotuinen raportointi kuuluu tämäntyyppisiin kaupan alan välineisiin, ja sen avulla lainsäätäjät saavat käsityksen siitä, miten välineen eri osien täytäntöönpanossa edistytään.

Tällä hetkellä monenväliseen kauppajärjestelmään kohdistuu jatkuvia paineita, minkä vuoksi esittelijä on erityisen tyytyväinen siihen, että ehdotettu asetus on suunniteltu vastaamaan edelleen täysin WTO-velvoitteita. Esittelijä seuraa tiiviisti neuvotteluja, joita käydään asianomaisten kauppakumppanien ja erityisesti niiden kanssa, joiden kanssa unioni on tehnyt tai on tekemässä vapaakauppasopimuksia, jotta voidaan varmistaa oikeudellinen selkeys, ennustettavuus ja EU:n kaupan suojajärjestelmän jatkuva eheys.
Esittelijä katsoo myös, että EU:n ehdokasmaan Ukrainan erityistilanne olisi otettava asianmukaisesti huomioon. Näin ollen olisi vahvistettava, että 1 artiklaa ei sovelleta, koska unioni on sitoutunut tukemaan Ukrainan taloutta meneillään olevan hyökkäyssodan aikana ja koska asetuksesta (EU) 2025/1153 on päästy poliittiseen yhteisymmärrykseen. Asetuksella olisi myös puututtava mahdollisiin porsaanreikiin, jotka voisivat mahdollistaa Venäjältä peräisin olevien tavaroiden suoran tai välillisen tuonnin ja Venäjän jatkuvan vihamielisen toiminnan rahoittamisen jatkamisen sekä heikentää Euroopan rauhaa ja vakautta.

Esittelijän mukaan lainsäätäjien on voitava tehdä työnsä mutta katsoo, että teräsalan kohtaamat haasteet ovat todella mittavia ja että oikeusvarmuudesta ja taloudellisesta varmuudesta on huolehdittava kiireellisesti, minkä vuoksi demokraattisen prosessin olisi edettävä viipymättä, jotta asetus voi tulla voimaan ajoissa.

Esittelijä ilmoittaa työjärjestyksen liitteessä I olevan 8 artiklan mukaisesti saaneensa tietoja seuraavilta yhteisöiltä tai henkilöiltä valmistellessaan mietintöluonnosta ennen sen hyväksymistä valiokunnassa:

Esittelijä on yksin vastuussa edellä olevan luettelon laatimisesta.

Kun luettelossa mainitaan luonnollisen henkilön nimi ja/tai tehtävänimike, esittelijä vakuuttaa antaneensa kyseiselle henkilölle Euroopan parlamentin tietosuojaselosteen numero 484 (https://www.europarl.europa.eu/data-protect/index.do), jossa määritetään henkilötietojen käsittelyyn sovellettavat ehdot ja siihen liittyvät oikeudet.

